Det nåværende huset Bourbon er en gren av huset Capet gjennom Filip III av Frankrikes bror, Robert, greve av Clermont, som giftet seg med Beatrix, en datterdatter til Archambaud eller Arcimbold VII, den siste hertugen av det eldre huset Bourbon. Den bourbonske tittel er flere ganger blitt ført videre gjennom kvinneledd. Den første kongen av Frankrike fra dette hus var Henrik IV av Frankrike (1553–1610) sønn til hertugen av Vendôme og dronning Johanna III av Navarra.